text: Kolding står foran skolelukninger
  25 november 2013 kl. 15.56
  Det var en varm kartoffel i valgkampen. Men ingen ville sætte navne på, hvilke skoler der står foran, at skulle lukkes, når Kolding Kommune skal spare 5 millioner kroner på skoleområdet.
  I aften er der byrådsmøde i Kolding Kommune, hvor flere skolers fremtid skal diskuteres.
  En af skolerne der er i spil, er Dronning Dorothea Skolen, der har ca. 80 elever, der alle er tosprogede. Skolen foreslås sammenlagt med Munkevængets Skole eller Bramdrup Skole.
  Af andre skoler er det forventeligt at Ødis Skole, Sjølund-Hejls Skole, Eltang Skole, og Sdr. Stenderup Skole er på dagsordenen i aften.
  TV SYD sender direkte fra byrådsmødet i aften.
  